nahid-hub/BLUGE-bengali-wikipedia-section-title-prediction huggingface dataset:
প্রথাগত শিক্ষার সৌভাগ্য আশাপূর্ণার হয়নি ঠাকুরমার কঠোর অনুশাসনে। পরবর্তীজীবনে এক স্মৃতিচারণায় এই প্রসঙ্গে আশাপূর্ণা বলেছিলেন, “...ইস্কুলে পড়লেই যে মেয়েরা... বাচাল হয়ে উঠবে, এ তথ্য আর কেউ না জানুক আমাদের ঠাকুমা ভালোভাবেই জানতেন, এবং তাঁর মাতৃভক্ত পুত্রদের পক্ষে ওই জানার বিরুদ্ধে কিছু করার শক্তি ছিল না।” তবে এই প্রতিকূল পরিবেশেও মাত্র আড়াই বছরের মধ্যে দাদাদের পড়া শুনে শুনে শিখে গিয়েছিলেন পড়তে। "বর্ণপরিচয়" আয়ত্ত করেছিলেন বিপরীত দিক থেকে। মা সরলাসুন্দরী ছিলেন একনিষ্ঠ সাহিত্য-পাঠিকা। সেই সাহিত্যপ্রীতি তিনি তার কন্যাদের মধ্যেও সঞ্চারিত করতে চেষ্টার ত্রুটি রাখেননি। "সাধনা", "প্রবাসী", "ভারতবর্ষ", "সবুজপত্র", "বঙ্গদর্শন", "বসুমতী", "সাহিত্য", "বালক", "শিশুসাথী", "সন্দেশ" প্রভৃতি ১৬-১৭টি পত্রিকা এবং দৈনিক পত্রিকা "হিতবাদী" তো বাড়িতে আসতই, তাছাড়াও সরলাসুন্দরী ছিলেন স্বনামধন্য বঙ্গীয় সাহিত্য পরিষদ, জ্ঞানপ্রকাশ লাইব্রেরি ও চৈতন্য লাইব্রেরির সদস্য। বাড়িতে সেযুগের সকল প্রসিদ্ধ গ্রন্থের একটি সমৃদ্ধ ভাণ্ডারও ছিল। এই অণুকূল পরিবেশে মাত্র ছয় বছর বয়স থেকেই পাঠ্য ও অপাঠ্য নির্বিশেষে পুরোদমে পড়াশোনা শুরু করে দেন আশাপূর্ণা। পরবর্তী কালে এই বাল্যকাল সম্পর্কে তিনি বলেছিলেন, “হিসেব মতো আমার ছেলেবেলাটা কেটেছে, সংসার ঊর্ধ্বের একটি স্বর্গীয় জগতে। বই পড়াই ছিল দৈনিক জীবনের আসল কাজ।”

ছেলেবেলার দিনগুলি সম্পর্কে আশাপূর্ণা বলেছেন, “...খুব ডাকাবুকো ছিলাম। ছেলেবেলায় ঘুড়ি ওড়াতাম, মারবেল খেলতাম। ক্যারাম খেলতাম দাদাদের সঙ্গে।” আবার পিতামাতার সবচেয়ে বাধ্য মেয়ে হওয়ার জন্য তাদের সবচেয়ে প্রিয়পাত্রীও হয়ে উঠেছিলেন। সেদিনের নির্মীয়মান কলকাতা মহানগরী ছিল তার সবচেয়ে প্রিয়। আর প্রিয় ছিলেন দিদি রত্নমালা ও বোন সম্পূর্ণা। তারা তিনজনে ছিলেন, আশাপূর্ণার ভাষায়, “...একটি অখণ্ড ট্রিলজির অংশ। এক মলাটে তিনখানি গ্রন্থ।” আপার সার্কুলার রোডের (বর্তমানে আচার্য প্রফুল্লচন্দ্র রায় রোড) নতুন বাড়িতে উঠে আসার কিছুদিনের মধ্যে এই অখণ্ড আনন্দে বিচ্ছেদের সুর বাজে। বিয়ে হয়ে যায় দিদি রত্নমালার। সেই নিঃসঙ্গতা দূর করতে একদিন আশাপূর্ণা ও সম্পূর্ণা করে ফেলেন এক দুঃসাহসিক কাজ। দুই বোনের সাক্ষরে চিঠি পাঠান রবীন্দ্রনাথকে। আবদার, “নিজের হাতে আমাদের নাম লিখে একটি উত্তর দেবেন।” কাঙ্ক্ষিত সেই উত্তর আসতেও দেরি হয়নি। আর এর পরেই বহির্বিশ্বে আত্মপ্রকাশ ঘটে ‘স্যাঁতস্যাঁতে বাংলাদেশের বিদ্রোহিনী নারী’র।

১৯২৪ সালে, মাত্র ১৫ বছর ৮ মাস বয়সে কৃষ্ণনগরের বাসিন্দা কালিদাস গুপ্তের সাথে বিবাহ সম্পন্ন হয়।

সঠিক অনুচ্ছেদ শিরোনাম কোনটি?
titleA. শৈশব ও শিক্ষা
titleB. জন্ম ও পারিবারিক পরিচয়
titleC. জীবনী
titleD. আশাপূর্ণা দেবী রচিত গ্রন্থাবলি
উত্তর: titleA
কয়েক যুগ আগে নির্মিত একটি বিশাল বাড়ি, নাম মিয়া বাড়ি। এই বাড়ির কর্তা “মীর আমজাদ আলী” (রাজ্জাক) তার আদরের একমাত্র ছোট বোন “মিনু” (দিতি) একজন অমুসলিম "অ্যালবার্ড ডেভিড" কে ভালোবেসে বিয়ে করে। পরে অ্যালবার্ড ইসলাম ধর্ম গ্রহণ করলেও এই বাড়িতে ঠাই হয়নি তাদের। মীর সাহেবের মায়ের (শর্মিলী আহমেদ) শততম জন্মবার্ষিকী উৎসব শেষে বাড়িতে হঠাৎ এক আগুন্তকের প্রবেশ, এক হাতে একটি কেক অন্য হাতে চাকু। মীর সাহেব তার লোকদের ওকে আটকাতে বলে কিন্ত ওর আগ্রাসী আচরনে কেউ ওর সামনে ভিড়তে সাহস পায়না। ভিতরে এসে মীর সাহেবের মায়ের হাতে কেক কাটিয়ে জন্মদিনের উইস করে। কিছুক্ষণ মজা করা শেষে তার পরিচয় দেয় সে মীর সাহেবের ছোট বোন মিনুর ছেলে “আকাশ” (রিয়াজ)।
মীর সাহেব উত্তেজিত হয়ে উঠলে তার মা তাকে বুঝিয়ে বলে আকাশকে ভিতরে নিয়ে যায়। দোষ্টুমির করতে গিয়ে মীর সাহেবের মেয়ে “ছোঁয়া” (পূর্ণিমা) এক সময় আকাশের প্রতি দুর্বল হয়ে পড়ে, এতে করে ওদের সম্পর্ক ভালোবাসায় দানা বাঁধে। যেই মীর সাহেবের বাবা মীর আফছার আলী তার একমাত্র আদরের ছোটবোন মিনুকে ভালবাসার দায়ে এই মীর বাড়ি থেকে বিতাড়িত করেছিল। এবার নিজের মেয়ের বেলায় কি করবেন তিনি?

-আকাশ-ছোঁয়ার মিষ্টি প্রেমের চাওয়া-পাওয়া, মীর বাড়ির ঐতিহ্য, সমাজ-সংসার, প্রভাব প্রতিপত্তি আর হাসি-কান্নার জীবন ছবিকে কেন্দ্র করেই এগিয়ে গেছে কাহিনী।


সঠিক অনুচ্ছেদ শিরোনাম কোনটি?
titleA. সম্মাননা
titleB. মেরিল-প্রথম আলো পুরস্কার
titleC. কাহিনী সংক্ষেপ
titleD. সঙ্গীত
উত্তর: titleC
অস্ট্রালোপিথেকানস্‌ হোমিনিনস্‌ থেকে হোমো প্রজাতির উদ্ভব ৩০ লক্ষ বছর আগে কোন এক সময় শুরু হয়েছিল। জীবাশ্ম হিসেব অনুসারে, ১৮ লক্ষ থেকে ১৩ লক্ষ বছর আগে হোমো ইরেকটাসের আবির্ভাবের সময় থেকে করোটির আয়তন দ্বিগুণ হয়ে ৮৫০ কিউবিক সেমি হয়ে যায়। মনে করা হয়, হোমো ইরেকটাস এবং হোমো এরগাস্টার প্রথম আগুন ও জটিল যন্ত্রের ব্যবহার শেখে। আধুনিক মানুষ হোমো হেইডেলবার্জেনেসিস, হোমো রোডেসিয়েন্‌সিস অথবা হোমো অ্যান্টেসেসর্সদের থেকে বিবর্তিত হয় এবং ১,০০,০০০ থেকে ৫০,০০০ বছর আগে হোমো ইরেকটাস, হোমো ডেনিসোভা, হোমো ফ্লোরেসিয়েন্সিস এবং হোমো নিয়েন্ডার্থালেন্সিসের স্থানীয় জনগোষ্ঠীর স্থান অধিকার করে।

প্রায় ৩ লক্ষ বছর আগে মরক্কো থেকে প্রাপ্ত জেবল ইরহোদের জীবাশ্ম হল শারীরগত আধুনিক মানুষের প্রাচীনতম জীবাশ্ম। অন্যান্য গুরুত্বপূর্ণ প্রাক্‌-আধুনিক মানুষের মধ্যে উল্লেখযোগ্য হল পূর্ব আফ্রিকায় প্রাপ্ত ওমো অবশেষ যা ১,৯৫,০০০ বছর আগেকার এবং এখানে মাথার করোটির পার্শ্বস্থ দুটি অংশ, বাহু, পা, পায়ের পাতা এবং পেলভিস অস্থি পাওয়া গেছিল। ২০১৭ সালের একটি গবেষণায়, প্রস্তর যুগের খোই-সান মানুষের কঙ্কালের জিনোমের সাথে অন্যান্য আধুনিক আফ্রিকান জনগোষ্ঠীর তুলনা করে এটা বোঝা যায় যে পশ্চিম আফ্রিকান মান্ডিনকা জনগোষ্ঠী থেকে আনুমানিক ৩,৫৬,০০০ বছর আগে খোই-সান জনগোষ্ঠী ছড়িয়ে পড়তে শুরু করে; এর ফলে বোঝা গেল আধুনিক মানুষের উৎপত্তি আগে যা ভাবা হত তা তার চেয়ে প্রাচীন। অন্যান্য জীবাশ্মগুলির মধ্যে রয়েছে ইথিওপিয়ার হার্টোয় ১,৬০,০০০ বছর আগেকার প্রস্তাবিত "হোমো সেপিয়েন্স ইডাল্টুর" জীবাশ্ম এবং ইজরায়েলে ৯০,০০০ বছর আগেকার "স্খুল হোমিনিডস্‌"। পশ্চিম সাইবেরিয়ায় ৪৫,০০০ বছর আগেকার উস্ট-ইশিম মানুষের অবশেষই হল প্রাচীনতম যার থেকে সম্পূর্ণ জিনোম বের করা সম্ভব হয়েছে। 

সঠিক অনুচ্ছেদ শিরোনাম কোনটি?
titleA. ছড়িয়ে পড়বার আনুমানিক সময়
titleB. করোটিগত গঠন
titleC. চোয়াল গঠন
titleD. শারীরগত দিক
উত্তর: titleA
অতিলৌকিক রোম্যান্স উপন্যাসে কল্পকাহিনি ও কল্পবিজ্ঞানের সংমিশ্রণ ঘটে। কল্পকাহিনি আবহ আমাদের পরিচিত জগতের বিপরীতে একটি বিকল্প জগৎ সৃষ্টি করে করা হয়ে থাকে। এই জগতে দেখা যায় ভ্যাম্পায়ার, দৈত্যদানব এবং/অথবা নেকড়েমানবদের। কখনও কখনও কাহিনির স্বাভাবিকতা বজায় রাখার জন্য বিশেষ মানসিক ক্ষমতাসম্পন্ন মানুষ, জাদুকর বা ভূতেদের নিয়েও উপন্যাস রচিত হয়। সময়-পর্যটন, ভবিষ্যতের কাহিনি বা গ্রহান্তরীদের কাহিনি নিয়ে রচিত রোম্যান্সগুলিও এই অতিলৌকিক বর্গের অধীনস্থ।

অনেক সময় কল্পকাহিনি থিমের মধ্যেই সাসপেন্স, রহস্য বা চিক লিট জাতীয় অন্যান্য উপবর্গের সঙ্গে এই রোম্যান্সকাহিনিগুলির সংমিশ্রণ ঘটে যায়। কিছু কিছু অতিলৌকিক উপন্যাস ঐতিহাসিক প্রেক্ষাপটে রচিত হয়। এগুলির গঠন অনেকাংশেই ঐতিহাসিক রোম্যান্সের মতো। অন্যান্য উপন্যাসগুলি রচিত হয় ভবিষ্যতের পটে, কখনও কখনও সম্পূর্ণ ভিন্ন এক জগতের প্রেক্ষাপটে। তবুও অন্যান্য উপন্যাসগুলির মধ্যে সময়-পর্যটনের উপাদান থেকেই যায়, কারণ নায়ক বা নায়িকা অনেক সময় ভবিষ্যতে বা অতীতে ভ্রমণ করে। ২০০২ থেকে ২০০৪ সালের মধ্যে যুক্তরাষ্ট্রে প্রকাশিত অতিলৌকিক রোম্যান্স উপন্যাসের সংখ্যা দ্বিগুণ হয়ে বছরে হয় ১৭০টি। এই ধারায় একটি জনপ্রিয় বইয়ের ৫০০,০০০ কপি বিক্রি হয়ে যায়।

অনেক অতিলৌকিক রোম্যান্সেই অতিজাগতিক ও জাদুশক্তিসম্পন্ন মানুষ ও অন্যান্য জীবের পাশাপাশি সমসাময়িক মার্কিন জীবনযাত্রার প্রতিচ্ছবি পাওয়া যায়। কখনও এর মাঝে জাদুসচেতন এক বৃহত্তর সমাজের উল্লেখ পাওয়া যায়, আবার কখনও তা যায় না। কোনো কোনো অতিলৌকিক উপন্যাসে সাধারণ কল্পবিজ্ঞান বা কল্পকাহিনির মতো সৃজিত বিকল্প জগতের প্রতি মনোযোগ কম দেওয়া হয়, যাতে কাহিনির মূল থিম রোম্যান্সকে প্রাধান্য দেওয়া যায়। অন্যান্য উপন্যাসগুলিতে সুপরিকল্পিত জাদুব্যবস্থা ও অমানুষিক সংস্কৃতির মিশ্রণ এমন সুচারুভাবে করা হয় যে তারা বিকল্প বাস্তবতার আশ্চর্য জগৎ সৃষ্টি করে।

সঠিক অনুচ্ছেদ শিরোনাম কোনটি?
titleA. সময়-পর্যটনমূলক রোম্যান্স
titleB. সমসাময়িক রোম্যান্স
titleC. অতিলৌকিক রোম্যান্স
titleD. সিঙ্গল টাইটেল রোম্যান্স
উত্তর: titleC
আন্তর্জাতিক ক্রিকেটে তার অভিষেক ১৯৯২ সালের ২রা জানুয়ারি, ভারতের বিপক্ষে টেস্ট দিয়ে। অভিষেকে সেভাবে আলো ছড়াতে পারেননি। ১ ইনিংসে বল করে ১৫০ রান দিয়ে ফিরিয়েছিলেন শুধু ২০৬ রান করা ‪‎রবি শাস্ত্রী‬ কে। শুরুটা ভাল না হলেও পরে তিনি অসাধারণ পারফরমেন্স করতে থাকেন| ১৪৫ টি টেস্ট ম্যাচের ২৭৩ টি ইনিংসে তিনি ৭০৮টি উইকেট নিয়েছেন। ইনিংসে ৫ উইকেট নিয়েছেন ৩৭ বার,আর ১০ উইকেট নিয়েছেন ১০ বার। তাছাড়া লোয়ার অর্ডারে ১৯৯ ইনিংসে ব্যাট করে করেছেন ১২ টি হাফ সেঞ্চুরি, টেস্ট ক্রিকেটে তিনি ৩০০০ এর বেশি রান করেন। তার ইনিংসে সেরা বোলিং ফিগার ৮/৭১। নিউজিল্যান্ডের বিপক্ষে তিনি টেস্ট ক্যারিয়ার সর্বোচ্চ ৯৯ রান করেন। ২০০৭ সালে ইংল্যান্ডের বিপক্ষে তিনি শেষ টেস্ট ম্যাচ খেলে আন্তর্জাতিক ক্রিকেট থেকে অবসর নেন। ৩ ডিসেম্বর,২০০৭ সালে ‪‎মুরালিধরন‬ তাকে টপকাবার আগ পর্যন্ত তিনিই ছিলেন টেস্ট ইতিহাসের সরবোচ্চ উইকেট শিকারি।

সঠিক অনুচ্ছেদ শিরোনাম কোনটি?
titleA. সিডনি ক্রিকেট গ্রাউন্ড এ অবসর
titleB. টেস্ট ক্যারিয়ার
titleC. ওয়ানডে ক্যারিয়ার
titleD. সম্মাননা
উত্তর: titleB
চেন্নাই ভারতের দক্ষিণ-পূর্ব উপকূলে, তামিল নাড়ু রাজ্যের উত্তর-পূর্ব কোণায় ১৩.০৫ উঃ অক্ষাংশ এবং ৮০.১৮ পূঃ দ্রাঘিমাংশে অবস্থিত। শহরটি পূর্বাঞ্চলীয় সমভূমি নামক একটি সমতল উপকূলীয় সমভূমির ওপর অবস্থিত। সমুদ্রতল থেকে শহরটির গড়পড়তা উচ্চতা ৬ মিটার (২০ ফুট), এবং এর উচ্চতম বিন্দু সমুদ্রতল থেকে ৬০ মিটার (২০০ ফুট) উচ্চতায় অবস্থিত। চেন্নাইয়ের ভেতর দিয়ে দুটি নদী সর্পিলাকারে প্রবাহিত: মধ্যাঞ্চলীয় কুয়ম নদী এবং দক্ষিণাঞ্চলীয় আদিয়ার নদী। দুটি নদীই গার্হস্থ্য ও শিল্পজাত বর্জ্যের কারণে দূষণের শিকার। আদিয়ার নদীটি কুয়ম নদীর তুলনায় কম দূষিত; স্থানীয় সরকার নিয়মিতভাবে এ নদীর তলদেশে সঞ্চিত পলি অপসারণ করে ও নদীটিকে শোধন করে। আদিয়ারের একটি সংরক্ষিত মোহনা প্রচুর পশুপাখির প্রাকৃতিক আবাসস্থল। উপকূলের থেকে ৪ কিমি ভেতরে উপকূলের সমান্তরালে অবস্থিত বাকিংহাম খাল নদী দুটিকে সংযুক্ত করেছে। ওত্তেরি নুল্লা নামের পূর্ব-পশ্চিমে বহমান একটি উপনদী উত্তর চেন্নাইয়ের ভেতর দিয়ে প্রবাহিত হয়ে বেসিন সেতুর কাছে বাকিংহাম খালের সাথে মিলিত হয়েছে।

শহরের পশ্চিম প্রান্তে বিভিন্ন আকারের বেশ কিছু হ্রদ রয়েছে। এদের মধ্যে রেড হিলস হ্রদ, শোলাভারাম হ্রদ ও চেম্বারামবাক্কাম হ্রদ চেন্নাইয়ের সুপেয় পানির জোগান দেয়। ভূগর্ভস্থ পানির উৎসগুলো অধিকাংশই লবণাক্ত। শহরটির পানি সরবরাহ ব্যবস্থা এর জনসংখ্যার তুলনায় অপ্রতুল। শহরটি পানির অভাব পূরণের জন্য বার্ষিক মৌসুমী বৃষ্টির ওপর অতি-নির্ভরশীল হওয়ায় পানি সমস্যা প্রকটতর রূপ ধারণ করেছে। ইদানিং বাইরের উৎস থেকে (যেমন তামিল নাড়ুর পানিসমৃদ্ধ ভিরানাম কিংবা অন্ধ্র প্রদেশের কৃষ্ণা নদী থেকে) পাইপে করে পানি আনার কিছু উদ্যোগ নেয়া হয়েছে। চেন্নাইয়ে পানি একটি মূল্যবান বস্তু এবং এর ফলে বিভিন্ন এলাকায় ব্যক্তিগত ট্যাংকারে করে পানি সরবরাহের পরিমাণ বৃদ্ধি পেয়েছে। এছাড়াও বিপরীত অভিস্রবণ ও বৃষ্টির পানি সংরক্ষণের উদ্যোগও গ্রহণ করা হয়েছে। চেন্নাই মেট্রোওয়াটার সম্প্রতি দিনে ১০ কোটি লিটার ক্ষমতাসম্পন্ন (প্রতি ব্যক্তির জন্য দৈনিক ১৫ লিটার) একটি বিপরীত অভিস্রবণ প্ল্যান্ট নির্মাণের নিলামপ্রক্রিয়া সমাপ্ত করেছে।

চেন্নাইয়ের ভূগঠন মূলত কাদামাটি, শেল ও বেলেপাথরের সমবায়ে গঠিত। ভূগঠন অনুযায়ী শহরটি তিনটি অঞ্চলে বিভক্ত: বালুময় এলাকা, কর্দমাক্ত এলাকা ও কঠিন শিলাময় এলাকা। নদীতীর ও উপকূলবর্তী এলাকা বালুময়। শহরের বেশির ভাগ এলাকাই কর্দমাক্ত মাটির ওপর অবস্থিত। গুইন্ডি, বেলাচেরি, আদামবাক্কাম অ সাইদাপে-এর একটি অংশ কঠিন শিলাময়। তিরুভনমিয়ুর, আদিয়ার, সান্থোমে, জর্জটাউন ও চেন্নাইয়ের বাকী উপকূলের বালুময় এলাকাতে বৃষ্টির পানির খুব সহজেই অনুস্রবণ ঘটে। কর্দমাক্ত ও কঠিন শিলাময় এলাকায় অনুস্রবণ ধীরে ঘটে, কিন্তু মাটি অনেকক্ষণ ধরে পানি ধরে রাখতে পারে। টি. নগর, পশ্চিম মাম্বালাম, আন্না নগর, কলাথুর ও বিরুগামবাক্কাম শহরের কর্দমাক্ত এলাকার অন্তর্গত।

সঠিক অনুচ্ছেদ শিরোনাম কোনটি?
titleA. সড়ক যোগাযোগ
titleB. যোগাযোগ ব্যবস্থা
titleC. খেলাধূলা
titleD. ভূগোল
উত্তর: titleD
২০০৩ সালে বিশ্ব স্বাস্থ্য সংস্থা এবং ইউনিসেফ মৌখিক পুনরোদন মিশ্রনের অসমোলারিটি ৩১১ থেকে ২৪৫ মিলি অসমোল/লিটারে হ্রাস করার জন্য সুপারিশ করে। এই নির্দেশিকাসমূহ ২০০৬ সালে পুনরায় নবায়ন করা হয়। এই সুপারিশগুলো করা হয় বেশ কিছু মেডিকেল পর্যবেক্ষণের  মাধ্যমে যেখানে দেখা যায় যে হ্রাসকৃত অসমোলারিটি বিশিষ্ট মিশ্রন ডায়রিয়ায় আক্রান্ত বাচ্চাদের পায়খানার পরিমাণ প্রায় ২৫ ভাগ এবং আন্তশিরা থেরাপির প্রয়োজনীয়তা প্রায় ৩০ ভাগ পর্যন্ত হ্রাস করে  আদর্শ পুনরোদন মিশ্রণের তুলনায়। বমির প্রকোপও হ্রাস পায়। প্রচলিতভাবে আদর্শ মিশ্রণের তুলনায়  হ্রাসকৃত অসমোলারিটি বিশিষ্ট মৌখিক পুনরোদন মিশ্রণে গ্লুকোজ এবং সোডিয়াম এর ঘনত্ব কম থাকে,কিন্তু পটাশিয়াম এবং সাইট্রেট এর ঘনত্ব অপরিবর্তিত থাকে।

কলেরা রোগীদের জন্য যথেষ্ট সোডিয়াম না থাকার কারণে হ্রাসকৃত অসমোলারিটি বিশিষ্ট দ্রবণের সমালোচনা করা হয়। কিন্তু মেডিকেল পর্যবেক্ষণে দেখা যায় হ্রাসকৃত অসমোলারিটি বিশিষ্ট মিশ্রণ কলেরায় আক্রান্ত শিশু এবং বয়স্কদের ক্ষেত্রেও কার্যকর। আপাতদৃষ্টিতে এগুলোর নিরাপদ কিন্তু মেডিকেল গবেষণা নিয়ে কাজ করা ব্রিটিশ সংস্থ্যা কনক্রেন এর পর্যালোচনা মতে কিছু সাবধানতা অবলম্বন করতে হবে।

সঠিক অনুচ্ছেদ শিরোনাম কোনটি?
titleA. হ্রাসকৃত-অসমোলারিটি
titleB. খাদ্যগ্রহণ
titleC. অপুষ্টিতে আক্রান্ত শিশু
titleD. শারীরবৃত্তীয় ভিত্তি
উত্তর: titleA
মণিপুরের রাজা জয় সিংহ ব্রহ্মদেশের আক্রমণে ভীত হয়ে বর্তমান শিলচর নগরের নিকট যাত্রাপুরে আশ্রয় নিয়েছিলেন৷ ১৭৬২ খ্রিস্টাব্দে ব্রিটিশ সৈন্য মণিপুরের রাজার অনুরোধে রাজ্য পুণর্দখল করার জন্য চট্টগ্রাম বন্দর দিয়ে প্রবেশ করে শিলচর শহরে পৌছালে কাছাড়ে ত্রথম ব্রিটিশের আগমন ঘটে৷ ব্রিটিশ সৈন্যদল সেখানে একবছর যাবৎকাল স্থায়ী হয় কিন্তু প্রতিকুল পরিবেশে বহু সেনার মৃৃত্যু ও রোগগ্রস্থ হলে সেনাপ্রধান ভেরেলেস্ট ব্রহ্মদেশের দিকে অগ্রসর হননি৷

রাজা কৃৃষ্ণচন্দ্র ১৭৭০ খ্রিস্টাব্দে হিন্দুধর্মে দীক্ষিত হন৷ তার কিছুবছর পরে বর্মী সৈন্যদের সহযোগীতায় মণিপুরের রাজা মার্জিত সিংহ কাছাড়ের শেষ রাজা গোবিন্দচন্দ্রকে বিতাড়িত করেন৷ এরপর বর্মীদেরদ্বারা চালিত হয়ে মার্জিত সিং কাছাড় থেকে সুরমা উপত্যকার দিকে অগ্রসর হন৷ কিন্তু সুরমা উপত্যকাতে কর্তব্যরত দায়িত্বে আসীন ব্রিটিশ সেনা বর্মীসেনাদের বিতাড়িত করেন এবং গোবিন্দ চন্দ্রকে তার রাজত্ব হস্তান্তর করেন৷ এর প্রতিদান হিসাবে তিনি বার্ষিক ১০,০০০ টাকা কর দিতে রাজি হন৷ রাজা তার বাসভূমি হরিটিকরে স্থানান্তরিত করেন কিন্তু ১৮৩০ এ মণিপুরী আততায়ীদের হাতে হত হন৷ ১৮২৬ খ্রিস্টাব্দের একটি চুক্তির মাধ্যমে এই অঞ্চল ব্রিটিশ সাম্রাজ্যের অন্তর্ভুক্ত করা ভাবা হয় ও প্রয়াত রাজার কোনো উত্তরাধিকার না থাকার অযুহাতে ১৮৩২ এর ১৪ই আগস্ট তারিখে ব্রিটিশ সাম্রাজ্যে যুক্ত করার আনুষ্ঠানিক ঘোষণা হয়৷ এই প্রসঙ্গে ব্রিটিশ সরকার টমাস ফিশারকে ভারপ্রাপ্ত প্রশাসক হিসাবে কাছাড়ে পাঠান৷ ১৮৩৪ খ্রিস্টাব্দে কাছাড়ের পূর্বদিকের বিস্তৃত জিরিবাম অঞ্চল মণিপুরকে দিয়ে দেওয়া হয়৷ ১৮৫৪ খ্রিস্টাব্দে তুলারামের রাজ্য বর্তমান ডিমা হাসাও অঞ্চলও ব্রিটিশ সাম্রাজ্যের অন্তর্ভুক্ত হয় এবং হাফলং মহকুমা হিসাবে কাছাড় জেলার অঙ্গীভূত হয়৷ ইতিহাস বিদদের মতে ১৮৩৬ থেকে ১৮৭৪ সাল পর্যন্ত ব্রিটিশ শাসনাধীন জেলা রূপে ঢাকা কমিশনের অধীন থাকে এই অঞ্চলটি৷

সঠিক অনুচ্ছেদ শিরোনাম কোনটি?
titleA. মহাবিদ্যালয়
titleB. ব্রিটিশ শাসনকাল
titleC. সড়কপথ
titleD. শিক্ষা
উত্তর: titleB
বর্তমান অর্থনীতি প্রধানত কৃষি, মৎস্য চাষ ও আহরণ এবং ফসল ধান থেকে আসে। এছাড়াও মধ্যপ্রাচ্য, যুক্তরাষ্ট্র ও ইউরোপের বিভিন্ন স্থান হতে পাঠানো প্রবাসী রেমিটেন্স। আগেকার দিনে শিল্পের মধ্যে ছিল লবণ উৎপাদন, ধানকল, বরফকল, বিড়ি কারখানা, ছাপাখানা, হোসিয়ারী শিল্প, জাহাজ নির্মাণ শিল্প, তাঁতশিল্প, লৌহশিল্প, মৃৎশিল্প, দারুশিল্প, কাঁসা ও পিতলশিল্প, বাঁশের কাজ, বেতের কাজ ইত্যাদি। প্রধান রপ্তানিদ্রব্য হলোঃ ধান, মাছ, পান, সুপারি, শাকসবজি।

সঠিক অনুচ্ছেদ শিরোনাম কোনটি?
titleA. আয়তন
titleB. অর্থনীতি
titleC. ইতিহাস
titleD. নামকরণ
উত্তর: titleB
আগুন বা নদনদীর পূজা, ইন্দ্র প্রমুখ দেবতার পূজা, মন্ত্রপাঠ ও যজ্ঞ ছিল বৈদিক সমাজে প্রধান উপাসনার পদ্ধতি। পুরোহিতেরা ক্ষত্রিয় ও বৈশ্যদের জন্য ক্রিয়াকাণ্ড অনুষ্ঠান করতেন। মানুষ দেবতার কাছ থেকে অধিক সন্তান, বৃষ্টিপাত, গবাদি পশু, দীর্ঘায়ু ও মৃত্যুর পর স্বর্গ কামনা করত। আধুনিক হিন্দুধর্মেও পুরোহিতরা বৈদিক স্তোত্র পাঠ করে উন্নতি, ধনসম্পত্তি ও সর্বসাধারণের কল্যাণ প্রার্থনা করেন। তবে বৈদিক দেবদেবীদের গুরুত্ব কমে পৌরাণিক দেবদেবীদের গুরুত্ব আধুনিক হিন্দুধর্মে বেড়ে গিয়েছে।

বৈদিক ধর্মে যেসব প্রধান যজ্ঞ ও অনুষ্ঠানগুলি প্রচলিত ছিল, সেগুলি হল:

হিন্দুদের অন্ত্যেষ্টী ক্রিয়া ঋগ্বৈদিক যুগ থেকে একই ভাবে প্রচলিত। তবে এই সব অনুষ্ঠান সেমেট্রি আইচ কালচারেও দেখা যেত। ঋগ্বৈদিক যুগের শেষ দিকে মৃত (“অগ্নিদগ্ধ”) ও জীবিত (“অনগ্নিদগ্ধ”) পুর্বপুরুষদের আবাহনের একটি ক্রিয়া যুক্ত হয়।

সঠিক অনুচ্ছেদ শিরোনাম কোনটি?
titleA. নীতিশাস্ত্র — সত্য ও ঋত
titleB. ভক্তি
titleC. উত্তর-বৈদিক হিন্দুধর্ম
titleD. ক্রিয়াকাণ্ড
উত্তর: titleD
রোম্যান্টিক সাসপেন্সে কেন্দ্রীয় চরিত্রকে একটি ষড়যন্ত্র বা রহস্যের সমাধান করতে হয়। সচরাচর দেখা যায়, নায়িকা নিজে অপরাধ বা অপরাধপ্রচেষ্টার শিকার হয় এবং নায়কের সঙ্গে একযোগে সে কাজ করে। নায়কের মূল কাজ হয় নায়িকার কাজে তাকে রক্ষা করা এবং সচরাচর নায়ক হন কোনো পুলিশ অফিসার, এফবিআই এজেন্ট, দেহরক্ষক বা নেভি সিল। উপন্যাসের শেষ দিকে রহস্যের সমাধান হয়ে যায়। আর ততদিনে নায়ক-নায়িকার সম্পর্কটিও পাকাপোক্ত প্রণয়সম্পর্কে পরিণত হয়। প্রাথমিকভাবে এই উপন্যাসগুলি সমসাময়িক পটভূমিতে রচিত হয়। কিন্তু আমান্ডা কুইকের মতো কয়েকজন ঔপন্যাসিক ঐতিহাসিক সময়কাঠামোতেও এই ধরনের উপন্যাস লিখেছেন।

অন্যান্য সকল প্রকার রোম্যান্স উপন্যাসের মতো রোম্যান্টিক সাসপেন্সেও কাহিনির কেন্দ্রে থাকে প্রধান চরিত্রগুলির মধ্যে প্রণয়সম্পর্ক গড়ে ওঠার গল্প। এই সম্পর্কটিকে “প্রত্যেক সিদ্ধান্তের উপর প্রভাব বিস্তার করতে হয় যাতে সাসপেন্সের মাত্রা উত্তরোত্তর বৃদ্ধি পায়। কাহিনির গতির জন্য সেটি খুবই প্রয়োজনীয়। অপর দিকে সাসপেন্সের ঘটনাগুলিকেও সম্পর্কের উপর প্রভাব বিস্তার করতে হয় যাতে কাহিনির গতি মসৃণ হয়।” রোম্যান্টিক উপন্যাসের ভাষা হয় সাধারণত অধিক ‘পরিষ্কার’। সাধারণ রোম্যান্সে যে ‘আবেগপূর্ণ, ঘনিষ্ঠ’ ভাষা প্রায়ই ব্যবহার করা হয়, এখানে তা করা হয় না। রহস্যটি যেহেতু প্লট-সংগঠনে অধিক গুরুত্বের অধিকারী হয়, সেহেতু গল্পগুলিও চরিত্রপ্রধান না হয়ে, অধিক পরিমাণে কাহিনিপ্রধান হয়।

১৯৫৫ সাল থেকে ১৯৬৭ সালের মধ্যবর্তী সময়ে লেখা দশটি রোম্যান্টিক সাসপেন্স উপন্যাসে মেরি স্টিউয়ার্ট রোম্যান্স ও রহস্যের এই সংমিশ্রণটি সুনিপূণ করে তোলেন। স্টিউয়ার্ট তাদের প্রথম ঔপন্যাসিক, যাঁরা রহস্যের পূর্ণ আবহ বজায় রেখে একটি প্রেমকাহিনি খাড়া করার দুটি ধারাকে এক করে লিখতেন। তার উপন্যাসে রহস্য সমাধানের প্রণালীটি কেবল “আলোকিত করতে সাহায্য করত” নায়কের চরিত্র এবং নায়িকার তার প্রতি অনুরক্ত হওয়াকে।

সঠিক অনুচ্ছেদ শিরোনাম কোনটি?
titleA. বাজার
titleB. বর্গবিভাজন
titleC. রোম্যান্টিক সাসপেন্স
titleD. পরবর্তীকালের পরিবর্তন
উত্তর: titleC
মোঘল আমলে বর্তমান বাবু পাড়া ও পৈল পাড়া গ্রামদ্বয়ের উত্তর প্রান্তে গোমতীর শাখা ধনাগোদা নদীর তীরে অবস্থিত লালার হাট বাজারটি নদী ভাঙ্গনে বিলীন হলে কলাদী গ্রামের উত্তর প্রান্তে উপরোক্ত নদীর তীরে "বৈরাগীর হাট" নামে একটি বাজার জমে উঠে। যা দেখে ঈর্ষাণিত হয়ে ফরিদপুরের জমিদারের জমিদারী বেড়ে মতলব জমাদার বৈরাগীর হাটের দক্ষিণে পশ্চিম অংশে নিজ নামে আরেকটি বাজার মেলায়। কিছু কাল দুটি বাজারই তীব্র প্রতিযোগিতায় চলার পর জমাদারের হাট মতলব নামে জনপ্রিয়তা অর্জন করে। আর বৈরাগীর হাট নামটি বিলুপ্ত হয়। এভাবেই মতলব জমাদারের নাম অনুসারে মতলব এর নামকরণ করা হয়। ১৯১৮ সালের ৯ আগস্ট মতলব গেজেটভূক্ত হয়। গেজেট নম্বর ২৩৮।

ঐতিহাসিকদের মতে মতলব উপজেলার নামকরণ করা হয় প্রায় ১২০ বছর পূর্বে। হিন্দু প্রধান এলাকা হিসাবে এখানে অনেক বাউল, বৈরাগী ও তান্ত্রীদের আখড়া ছিল। ১৯০০ সালে গর্ভমেন্ট চাঁদপুর সার্কেল বিভক্ত করে মতলব সার্কেল সৃষ্টি করে। ফলে ২২টি ইউনিয়ন নিয়ে ঐ থানার অগ্রযাত্রা শুরু করে।

২০০০ সালের ৩০ এপ্রিল ১টি পৌরসভা এবং ১৩টি ইউনিয়ন (পরবর্তীতে ১টি বৃদ্ধি) নিয়ে স্বতন্ত্র উপজেলা হিসেবে মেঘনা-ধনাগোদা নদী পরিবেষ্টিত দ্বীপাঞ্চল মতলব উত্তর উপজেলার যাত্রা শুরু হয়। পরবর্তীতে একই বছরের ৫ সেপ্টেম্বর মতলব উত্তর নব-সৃষ্ট উপজেলা হিসাবে কার্যক্রম শুরু করে। পাশ্ববর্তী মতলব উপজেলার উত্তর দিকে হওয়ার ফলে এ উপজেলার নামকরণ করা হয় "মতলব উত্তর"।

সঠিক অনুচ্ছেদ শিরোনাম কোনটি?
titleA. কৃষি
titleB. অবস্থান ও আয়তন
titleC. ইতিহাস
titleD. জলবায়ু
উত্তর: titleC
১৯৯০-৯১ মৌসুমে করাচীতে স্বাগতিক পাকিস্তানের বিপক্ষে টেস্টে অভিষিক্ত হন। নিজস্ব তৃতীয় টেস্টে ১৫২ রান খরচায় ১১ উইকেট পান। তন্মধ্যে, প্রথম ইনিংসে ৭/৫২ বোলিং পরিসংখ্যান গড়েছিলেন। এ খেলাসহ পুরো সিরিজটি বিতর্কের মুখে নিপতিত হয়। উভয় দলই বলে ক্ষত সৃষ্টির জন্যে অভিযুক্ত হয়। প্রিঙ্গল বোতলের ছিপি দিয়ে বলে ক্ষত সৃষ্টি করেন। অন্তর্বর্তীকালীন টেস্টে দলে অন্তর্ভূক্তি ঘটে তার। তবে, টেস্টের তুলনায় ওডিআইয়ে অধিক সফলতা পান। তেমন দর্শনীয় বোলিং ভঙ্গীমার অধিকারী না হলেও শেষেরদিকের ওভারগুলোয় চমৎকারভাবে ইয়র্কার মারতেন।

১৯৯০ সালে হোবার্টের বেলেরিভ ওভালে অস্ট্রেলিয়ার বিপক্ষে দূর্দান্ত ক্রীড়াশৈলী প্রদর্শন করেন। প্রিঙ্গল দলের ৫০তম ওভারে বোলিং করতে আসেন। চূড়ান্ত ওভারে অস্ট্রেলিয়ার জয়ের জন্যে প্রয়োজন ছিল মাত্র দুই রান। ব্রুস রিড রান আউটের শিকার হলে টাইয়ের স্বপ্ন ভেঙে যায় ও তিনি মেইডেন ওভার লাভ করলে নিউজিল্যান্ড দল নাটকীয়ভাবে এক রানে বিজয়ী হয়।

১৯৯৪ সালে ১১ নম্বরে ব্যাটসম্যান হিসেবে ওডিআইয়ের ইতিহাসে প্রথমবারের মতো দলের সর্বোচ্চ রান সংগ্রাহকে পরিণত হন। নিউজিল্যান্ডের সংগৃহীত ১৭১/৯ রানের মধ্যে তার অবদান ছিল অপরাজিত ৩৪ রান।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. আন্তর্জাতিক ক্রিকেট
titleD. পাকিস্তান গমন
উত্তর: titleD
পাকিস্তান গঠনকারী অঞ্চল গুলো উনিশ শতকের অধিকাংশ সময় জুড়ে ব্রিটিশ শাসনের অন্তর্ভুক্ত ছিলো। ইস্ট ইন্ডিয়া কোম্পানি ১৭ শতকে দক্ষিণ এশিয়ায় বাণিজ্য শুরু করে এবং ১৭৫৭ সালে পলাশীর যুদ্ধ জয়ের মাধ্যমে ভারতে কোম্পানি শাসন শুরু হয়। ১৮৫৭ সালের মহাবিদ্রোহের পরে ভারত শাসন আইন ১৮৫৮ অনুযায়ী ভারতীয় উপমহাদেশের অধিকাংশ অঞ্চলের শাসনভার ব্রিটিশ রাজ পরিবারের হাতে চলে যায়।

সঠিক অনুচ্ছেদ শিরোনাম কোনটি?
titleA. পটভূমি
titleB. উদযাপন
titleC. ইতিহাস
titleD. স্বাধীনতার দিন
উত্তর: titleA
১৩২৩ সালের একটি শিলালিপি অনুসারে (বিক্রম সংবৎ ১৩৮৩ ), মন্দিরটি মধ্যপ্রদেশের কচ্ছপঘাতবংশীয় মহারাজা দেবপাল (রাজত্বকাল: ১০৫৫ খ্রিঃ - ১০৭৫ খ্রিঃ) নির্মাণ করেন। বলা হয় যে, মন্দিরটিতে সূর্যের আপাত বার্ষিক গতিপথের উপর ভিত্তি করে জ্যোতিষশাস্ত্র ও গণিতের শিক্ষা দেওয়া হত।

২৮/১১/১৯৫১ তারিখের ৭১তম আইন দ্বারা ভারতীয় পুরাতত্ত্ব সর্বেক্ষণ এই মন্দিরটিকে একটি প্রাচীন ঐতিহাসিক সৌধ হিসাবে ঘোষণা করেছে।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. ইতিহাস
titleC. অবস্থান
titleD. আরও দেখুন
উত্তর: titleB
তিনি নিজ এলাকা থেকে ১৯১৫ সালে প্রবেশিকা পরীক্ষায় পাশ করে কলকাতা লর্ড রিপন কলেজ থেকে ১৯১৭ সালে আই,এ পাশ করেন এবং একই কলেজ থেকে বি,এ পাশ করেন। আলীগড় মুসলিম বিশ্ববিদ্যালয়ে আইন বিষয়ে ভর্তি হয়েও রাজনীতিতে জড়িয়ে পড়ার কারণে তা আর শেষ করতে পারেননি। তিনিই ফরিদগঞ্জ উপজেলার প্রথম গ্র্যাজুয়েট ব্যক্তি। 

সঠিক অনুচ্ছেদ শিরোনাম কোনটি?
titleA. সম্মাননা
titleB. শিক্ষা জীবন
titleC. সমাজসেবা মূলক কাজ
titleD. রাজনৈতিক জীবন
উত্তর: titleB
পটুয়াখালী জেলায় অনেক ধরনের ফল উৎপাদিত হয় যেমনঃ

পটুয়াখালী জেলা মৎস্য সম্পদে সমৃদ্ধ। নদী বিধৌত পটুয়াখালী জেলার খাল-বিল, পুকুর, নালা, নিম্নভূমি গুলো মৎস্য সম্পদের জন্য অত্যন্ত গুরুত্বপূর্ণ। এই জেলার নদী মোহনাগুলো ইলিশ মাছের জন্য বিখ্যাত। 
পটুয়াখালী জেলার বনাঞ্চলের পরিমাণ খুবই কম। যেখানে বাংলাদেশের মোট ভূমির ১৫% বনভূমি সেখানে পটুয়াখালী জেলার মাত্র ২% বনাঞ্চল। বনাঞ্চলের উল্লেখযোগ্য গাছের নাম কেওড়া, গেওয়া, কাকড়া, বাবুল গোলপাতা ইত্যাদি।


সঠিক অনুচ্ছেদ শিরোনাম কোনটি?
titleA. ইতিহাস
titleB. নামকরণঃ
titleC. উৎপাদিত ফল
titleD. জেলা করণঃ
উত্তর: titleC
মূলত স্যার আইজ্যাক নিউটন" দর্শনশাসক ন্যাচারালিস প্রিন্সিয়া ম্যাথমেটিকা" তে প্রবর্তিত, পরম সময় এবং স্থানের ধারণাগুলিতে একটি তাত্ত্বিক ভিত্তি সরবরাহ করেছিলেন।

সত্য এবং সময় নিজস্ব প্রকৃতি থেকে বাহ্যিক কিছুই বিবেচনা না করে যথাযথভাবে প্রবাহিত হয়, এবং একে সময়কাল বলা হয়: আপেক্ষিক, আপাত এবং সাধারণ সময়, কিছুটা বুদ্ধিমান এবং বাহ্যিক (সঠিক বা অসম্পূর্ণ) পরিমাপ গতির মাধ্যম দ্বারা সময়কাল, যা সাধারণত সত্য সময়ের পরিবর্তে ব্যবহৃত হয় ...

নিউটনের মতে, নিরঙ্কুশ সময় স্বাধীনভাবে বিদ্যমান এবং পুরো বিশ্বজুড়ে ধারাবাহিক গতিতে অগ্রসর হয়। আপেক্ষিক সময়ের চেয়ে পৃথক, নিউটন বিশ্বাস করতেন যে নিরঙ্কুশ সময়টি দুর্ভেদ্য এবং কেবল গণিতিকভাবে বোঝা যায়। নিউটনের মতে, মানুষ কেবল আপেক্ষিক সময় অনুধাবন করতে সক্ষম, যা গতিতে অনুধাবনযোগ্য বস্তুর পরিমাপ (চাঁদ বা সূর্যের মতো)। এই আন্দোলনগুলি থেকে, আমরা সময়ের অনুমান করি।

এই ধারণাগুলি বোঝায় যে পরম স্থান এবং সময় শারীরিক ঘটনার উপর নির্ভর করে না, তবে এমন একটি পটভূমি বা পর্যায় যার মধ্যে শারীরিক ঘটনা ঘটে। সুতরাং, প্রতিটি বস্তুর নিরঙ্কুশ স্থানের তুলনায় গতির স্থূল অবস্থা রয়েছে, যাতে কোনও বস্তুকে অবশ্যই পরম বিশ্রাম অবস্থায় থাকতে হবে বা কিছু পরম গতিতে চলতে হবে।

সঠিক অনুচ্ছেদ শিরোনাম কোনটি?
titleA. নিউটনের পূর্বে
titleB. নিউটন
titleC. বিশেষ আপেক্ষিকতা
titleD. সাধারণ আপেক্ষিকতা
উত্তর: titleB
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা () নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। লুং-শার-র্দো-র্জে-ম্ত্শো-র্গ্যালকে এই চারজন ছাত্রকে ইংল্যান্ড পৌছে দেওয়ার নির্দেশ দেওয়া হয়। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছন এবং সম্রাট পঞ্চম জর্জের সঙ্গে সাক্ষাত করে ত্রয়োদশ দলাই লামার পক্ষ থেকে তাকে উপহার প্রদান করেন। চারজন তিব্বতী ছাত্রের সঙ্গী হিসেবে আগত লুং-শার-র্দো-র্জে-ম্ত্শো-র্গ্যাল নিজেকে তিব্বতের রাজদূতের মতো উচ্চপদাধিকারী হিসেবে সকলের নিকট পরিচয় দিতেন বলে ব্রিটিশরা লুং-শার-র্দো-র্জে-ম্ত্শো-র্গ্যালকে খুব একটা পছন্দ করতেন না,। এছাড়া তিনি ফ্রান্স, জার্মানি, হল্যান্ড ও বেলজিয়াম ভ্রমণ করে চীন, ভারত ও জাপানের বিপ্লবীদের সঙ্গে সাক্ষাত করেন বলে ব্রিটিশ গোয়েন্দা বিভাগের নজরে পড়ে যান। ১৯১৪ খ্রিষ্টাব্দের ১৩ই সেপ্টেম্বর তিনি ইংল্যান্ড থেকে যাত্রা করেন।

সঠিক অনুচ্ছেদ শিরোনাম কোনটি?
titleA. বিদেশে
titleB. বৈবাহিক জীবন
titleC. গুরুত্ব
titleD. সংস্কার
উত্তর: titleA